Ruokailuvälineitä
**Ruokailuväline** (myös **aterin**) on mikä tahansa käsillä käytettävä työkalu, jonka pääasiallinen käyttötarkoitus on ruoan paloittelu tai syöminen. Valmistusmateriaalina on useimmiten ruostumaton teräs tai muovi; tosin varsinkin historiallisesti aterimia on tehty myös puusta ja hopeasta. Nykyään länsimaissa eniten käytetyt ruokailuvälineet ovat haarukka, veitsi ja lusikka, mutta ruokailuvälineinä voidaan käyttää esimerkiksi myös syömäpuikkoja.

Käyttötavat
-----------

Eri aterimia käytetään erilaisten ruokien syömiseen. Lusikoita käytetään nykyisin yleensä keittojen ja muiden nestemäisten ruokien syömiseen, kun taas haarukoita ja syömäpuikkoja käytetään kiinteämpien ruokalajien syömiseen. Syömäpuikkoja käytetään kahden puikon pihtiotteella. Veitsi on tarkoitettu ruoan paloitteluun, ja sitä käytetään yleensä haarukan kanssa. Ennen kun haarukoita alettiin yleisesti käyttää ruokailuun, veitsen kanssa käytettiin kättä.

Syömäpuikot ovat yleinen ruokailuväline Kiinassa, Taiwanissa, Japanissa, Koreassa ja Vietnamissa.

Valmistusmateriaalit
--------------------

Useimmiten ruokailuvälineet valmistetaan ruostumattomasta teräksestä tai muovista. Historiallisesti ruokailuvälineet on valmistettu hopeasta ja puusta. Ennen ruostumattoman teräksen keksimistä hopeaa käytettiin metalliaterimissa sen suhteellisen lievän maun takia, sillä monissa muissa metalleissa, kuten kuparissa, on voimakkaampi maku. Nykyään suurin osa länsimaisista ruokailuvälineistä tehdään ruostumattomasta teräksestä, jossa makua ei ole lainkaan. Kulta on toinen mauton metalli, mutta sen korkean hinnan vuoksi kulta-aterimilla ovat syöneet suurimmaksi osaksi vain kuninkaalliset. Hopeisia aterimia käytetään vieläkin, mutta käyttö keskittyy lähinnä erityistilaisuuksiin.

Kertakäyttöiset ruokailuvälineet, joita käytetään esimerkiksi pikaruokaravintoloissa tai lentokoneissa, voidaan kuitenkin valmistaa myös muovista, jolloin säästetään valmistuskustannuksissa. Muovin aiheuttamat ympäristöongelmat johtivat siihen, että Euroopan unioni vuonna 2018 kielsi monet muoviset välineet, kuten pillit ja aterimet. Kertakäyttöaterimia voidaan valmistaa muovin lisäksi puusta.

Historia
--------

Vanhimmaksi aterimeksi arvellaan veistä. Alkuperä voidaan johtaa kivikaudelle, jolta on löydetty teräväreunaisia työkaluja. Syömäpuikkojen keksimisen oletetaan ajoittuvan aikaan 5 500 vuotta eaa. Kaksiteräisistä veitsistä luovuttiin keskiajalla. Lusikat muuttuivat kolmionmallisista pyöreäpesäisiksi 1700-luvulla. Ruostumattoman teräksen keksiminen 1913 johti siihen, että kiiltävistä ja kestävistä metallisista aterimista tuli halpoja, kun sitä ennen käytetty metalli oli ollut muiden muassa hopea.

Lähteet
-------

1. ↑  Chad Ward: Origins of the Common Fork *Leite's Culinaria*.  6.5.2009. Viitattu 29.8.2023. (englanniksi)
2. 1 2  Mark Miodownik: Stainless steel revolutionised eating after centuries of a bad taste in the mouth *The Guardian*.  29.4.2015. Viitattu 10.2.2019. (englanniksi)
3. ↑  How Plastics and Disposable Cutlery are Used in the Food Industry *www.firstamericanplastic.com*.  Arkistoitu 12.2.2019. Viitattu 10.2.2019.
4. ↑  Use Efficiency is Everything Make Your Life More Efficient *efficiencyiseverything.com*. Viitattu 10.2.2019.
5. ↑  Hyvästit mehupilleille: EU kieltää kuusi kertakäyttöistä muovituotetta *Yle Uutiset*. Viitattu 10.2.2019.
6. ↑  Muovipillit ja kertakäyttöhaarukat häviävät pian markkinoilta, kun EU:n muovikielto astuu voimaan – kaupat toteuttavat velvoitteita jo etuajassa *Yle Uutiset*.  30.6.2021. Viitattu 29.8.2023.
7. ↑  Ruokailuvälineiden historiaa *tieku.fi*. Viitattu 7.2.2019.
8. ↑  NJ professor reveals origin of chopsticks - World - Chinadaily.com.cn *www.chinadaily.com.cn*. Viitattu 10.2.2019.
9. ↑  Ruokailuvälineiden lyhyt historia *mtvuutiset.fi*.  14.10.2003. Viitattu 7.2.2019.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Ruoan ja juoman tarjoilu |
| --- |
|  |
| 
* Aamiainen
* Brunssi
* Lounas
* Välipala
* Päivällinen
* Illallinen
* Iltapala

 |
|  |
| Juomat | 

|  |  |
| --- | --- |
| Astioita | 
* Kannu (Karahvi)
* Juomalasi
* Muki
* Kuksa

 |
|  |
| Kahvi | 
* Kahvikuppi
* Kahvipannu
* Kahvinkeitin (Moccamaster, Perkolaattori)
* Pressopannu
* Suodatinpussi
* Termospullo

 |
|  |
| Tee | 
* Teekuppi
* Teekannu
* Teesiivilä
* Teepallo
* Teepussi
* Samovaari

 |
|  |
| Alkoholijuomat | 
* Baarimestarin välineet
* Aperitiivi
* Digestiivi
* Viinilasi
* Shamppanjalasi
* Aromilasi (konjakkilasi)
* Olutlasi
* Snapsilasi
* Korkkiruuvi
* Pullonavaaja

 |

 |
|  |
| Ruoat | 

|  |  |
| --- | --- |
| Ruokailuvälineet | 
* Haarukka
* Lusikka (Teelusikka)
* Veitsi
* Syömäpuikot
* Pilli
* Käsinsyöminen (lasten sormiruokailu)
* Servietti

 |
|  |
| Astiat | 
* Kulho
* Lautanen
* Kertakäyttöastiat
* Munakuppi

 |
|  |
| Annostelu | 
* Kauha
* Gastronorm-mitoitus

 |

 |
|  |
| Ruokailupaikat | 

|  |  |
| --- | --- |
| Ruokailu | 
* Ravintola (pizzeria, ravintolavaunu, ravintolalaiva)
* Pikaruokala (grillikioski, jäätelöbaari)
* Kansankeittiö
* Muonituskeskus
* Seisova pöytä (Smörgåsbord)

 |
|  |
| Juomien nauttiminen | 
* Kahvila
* Baari
* Pub
* Bistro
* Yökerho (tanssiravintola)

 |

 |
|  |
| 
* **Aiheeseen liittyvää:** Ruokakulttuuri
* Etiketti
* Ruokavalio
* Päivän ateriat
* Hygieniaosaamistodistus
* Anniskelupassi

 |

 |